MS+Prosjekter

Prosjekt : Hvem er jeg ? Og hva føler jeg ?
Ifølge Skavli Barnehages årsplan, skal vi i år ha fokus på lek og utvikling av sosial kompetanse. På bakgrunn av dette holder vi for tiden på med å bli kjent med oss selv. Vi bruker blant annet barnas borger av familien. Vi har tatt borgene inn på avdelingen, og de henger oppe i barnas høyde. Alle barna er veldig stolte av sin borg og sin familie, men de er også opptatt av de andre barna sin borg. Dette gir barna et felles samlingspunkt og det stimulerer til samhørighet og bruk av språket.

For å jobbe med sosial kompetanse, holder vi på å bevisstgjøre barna på følelser først og fremst hos seg selv, men også hos andre. Som hjelp til dette har barnehagen kjøpt inn et pedagogisk materiell som heter "Steg for Steg". Steg for Steg er i hovedsak tilrettelagt for barn fra 3 år og oppover, og har til hensikt å utvikle barnas evne til å kommunisere, omgås andre på en positiv måte og øke evnen til å takle problemer og frustrasjon. Den grunnleggende drivkraften i Steg for Steg er å bygge videre på det positive barna gjør, i stedet for å fokusere på det negative.

Materielet har en liten del for barn under 3 år, og dette er vi i gang med for de eldste barna på Mattisskogen. Steg for Steg, for de minste, består i hovedsak av plansjer i A3 størrelse med et sort/hvit fotografi av barn med ulike ansiktsuttrykk. (Bildene henger inne på avdelingen). Disse bildene brukes som utgangspunkt for samtaler. Vi tar for oss følelsene : glad, lei seg, redd, sint og overrrasket. Vi bruker speil for å se på hvordan vi og de andre barna ser ut, når vi for eksepmel er glad. Barna er veldig engasjerte i samlingene og husker noen ganger de er for eksempel glade eller lei seg. Vi ser også mye positiv og god samhandling blant barna på Mattisskogen. De hjelper hverandre med påkledning og koser og trøster hverandre ofte. Noe av det vi gjør etter samlingene er å snakke om dette når disse følelsene dukker opp i hverdagen vår. Vi bruker også bøker, sanger og hånddukker for å utdype den enkelte følelsen.


 * [[image:skavli/MS_uke_37,1_(62)_(Small).JPG width="437" height="342" align="left"]] || [[image:skavli/Ms-uke36,_(6)_(Small).JPG width="448" height="336"]] || [[image:skavli/Ms-uke36,_(9)_(Small).JPG width="272" height="196"]] ||